ananddey/assamese-wiki-corpus huggingface dataset:
টয়লেট: এক প্ৰেম কথা

টয়লেট: এক প্ৰেম কথা বা সৰলভাৱে টয়লেট ২০১৭ চনৰ শ্ৰী নাৰায়ণ সিঙৰ দ্বাৰা পৰিচালিত হিন্দী ভাষাৰ এখন কমেডী-ড্ৰামা ছবি। ছবিখনৰ প্ৰযোজক আছিল অক্ষয় কুমাৰ আৰু সহযোগী প্ৰযোজক আছিল নীৰজ পাণ্ডে। টয়লেটৰ মুখ্য় ভুমিকাত অভিনয় কৰিছে অক্ষয় কুমাৰ আৰু ভূমি পেডনেকাৰে। ভাৰতৰ অনাময় পৰিস্থিতিত পোহৰ পেলাই মুকলিত শৌচ কৰা প্ৰথা নিৰ্মূলৰ ওপৰত গুৰুত্ব আৰোপ কৰাটোৱে আছিল ছবিখনৰ মূল বিষয়বস্তু, যি স্বচ্ছ ভাৰত অভিযানৰ পূৰ্বে গ্ৰামীণ ভাৰতৰ এটা গুৰুত্বপূৰ্ণ সমস্যা আছিল।

তেতিয়ালৈকে আন্তঃগাঁথনিৰ অভাৱৰ বাবে গ্ৰাম্য জনসংখ্যাৰ প্ৰায় আধাই মুকলি ঠাইত শৌচ কৰিছিল (২০১৫ চনলৈকে)। ২০২১ চনলৈ মুকলিত শৌচ কৰা জনসংখ্যা ১৫% লৈ হ্ৰাস পাইছিল। নগৰ অঞ্চলৰ বাবে এই পৰিসংখ্যা আছিল ১%, আৰু গ্ৰাম্য অঞ্চলৰ বাবে ২২%। কোৱা হয় যে এই ছবিখন মধ্যপ্ৰদেশৰ অনিতা নৰ্ৰেৰ সত্য কাহিনীৰ আধাৰত নিৰ্মিত, যি গৰাকী নাৰীয়ে শৌচাগাৰ নথকা বাবে স্বামী শিৱৰামৰ ঘৰলৈ যাবলৈ অস্বীকাৰ কৰিছিল। দৰাচলতে ছবিখনৰ শেষভাগত ভূমি পেডনেকাৰৰ সৈতে নৰ্ৰে দম্পতীৰ এখন ফটো দেখুওৱা হৈছে আৰু উপশিৰোনামাত এই তথ্যৰ উল্লেখ কৰা হৈছে। ছবিখনৰ আৰম্ভণিতেও বৰ্ণনা কৰা হৈছে যে ছবিখন এটা সঁচা কাহিনীৰ দ্বাৰা অনুপ্ৰাণিত। অৱশ্যে ছবিখনৰ শেষতহে প্ৰকৃত চৰিত্ৰৰ নাম উল্লেখ কৰা হয়।

২০১৭ চনৰ ১১ আগষ্টত মুক্তি পোৱা ছবিখনে মুখ্য অভিনেতাৰ অভিনয় আৰু চিত্ৰনাট্যৰ বাবে সমালোচকৰ পৰা ইতিবাচক সমালোচনা লাভ কৰে। দেশৰ লগতে বিদেশতো, বিশেষকৈ চীন দেশত ই ব্যৱসায়িকভাৱে সফলতা লাভ কৰিছিল আৰু অক্ষয় কুমাৰৰ সৰ্বকালৰ সৰ্বাধিক উপাৰ্জন কৰা ছবি আৰু বিশ্বজুৰি ₹৩১১.০২ কোটি উপাৰ্জন কৰা বছৰৰ চতুৰ্থ সৰ্বাধিক উপাৰ্জন কৰা ভাৰতীয় ছবি হিচাপে পৰিগণিত হয়।

৬৩তম ফিল্মফেয়াৰ বঁটাত ছবিখনে শ্ৰেষ্ঠ ছবি, শ্ৰেষ্ঠ পৰিচালক (নাৰায়ণ সিঙ) আৰু শ্ৰেষ্ঠ অভিনেতাকে (অক্ষয় কুমাৰ) ধৰি তিনিটা শিতানত মনোনয়ন লাভ কৰিছিল।

নিৰ্মাণ

বিকাশ

‘’গলিয়োঁ কি ৰাসলীলা ৰাম-লীলাৰ’’ লেখক সিদ্ধাৰ্থ সিং আৰু গৰিমা ৱাহালে এই ছবিখনৰ কাহিনী ৰচনা কৰিছিল। এটা প্ৰকৃত ঘটনাৰ সৈতে ইয়াৰ কিছু সাদৃশ্য আছে, য'ত ১৯ বছৰীয়া প্ৰিয়ংকা ভাৰতীয়ে ২০১২ চনত[18] শৌচাগাৰ নথকা বাবে স্বামীৰ ঘৰৰ পৰা গুছি গৈছিল। ছবিখনৰ শেষত উল্লেখ কৰা হৈছিল যে এয়া মধ্যপ্ৰদেশৰ অনিতা নাৰ্ৰেৰ কাহিনীৰ ওপৰত আধাৰিত। অনিতাই স্বামী শিৱৰামৰ ঘৰলৈ শৌচাগাৰ নথকাৰ বাবে ঘূৰি যাবলৈ অস্বীকাৰ কৰিছিল।

চলচ্চিত্ৰ নিৰ্মাতা প্ৰবীণ ব্যাসে টয়লেটৰ নিৰ্মাতাসকললৈ আইনী জাননী প্ৰেৰণ কৰি দাবী কৰিছিল যে টয়লেট- এক প্ৰেম কাহিনীয়ে একে বিষয়ৰ ওপৰত আধাৰিত তেওঁৰ তথ্যচিত্ৰ ‘’মানিনী’’ৰ দৃশ্য আৰু সংলাপ চুৰি কৰিছিল।

বিপনন

প্ৰধানমন্ত্ৰী নৰেন্দ্ৰ মোদীয়ে ছবিখনক স্বচ্ছ ভাৰত অভিযানৰ পৰিষ্কাৰ-পৰিচ্ছন্নতাৰ বাৰ্তাক আগুৱাই নিয়াৰ এক ভাল প্ৰয়াস বুলি অভিহিত কৰে। ২০১৭ চনৰ ডিচেম্বৰ মাহত বিল গেটছে ২০১৭ চনত ঘটা ছটা ইতিবাচক কথাৰ ভিতৰত অন্যতম হিচাপে টয়লেট: এক প্ৰেম কাহিনীক তালিকাভুক্ত কৰে।

ছবিখনৰ প্ৰচাৰৰ বাবে অক্ষয় কুমাৰে মধ্যপ্ৰদেশত এটা শৌচাগাৰ নিৰ্মাণ কৰিছিল। ২০১৭ চনৰ ১১ জুনত ছবিখনৰ ট্ৰেইলাৰ মুক্তি পায়।

সন্মান

জী চিনে বঁটা
শ্ৰেষ্ঠ ছবি (ভিউৱাৰ্চচ চয়েছ)
বিশিষ্ট প্ৰভাৱ
ৰাষ্ট্ৰীয় চলচ্চিত্ৰ বঁটা
শ্ৰেষ্ঠ নৃত্য পৰিচালক- গণেশ আচাৰ্য (‘’গোৰী তু লাথ মাৰি’’ গীতটোৰ বাবে)
মাতৃশ্ৰী মিডিয়া বঁটা
শ্ৰেষ্ঠ চলচ্চিত্ৰ

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ফিল্মফেয়াৰ বঁটা বিজয়ী
শ্ৰেণী:২০১৭ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
মাহ

মাহ হ’ল সময় গণনা কৰাৰ এটা একক, যি পঞ্জিকাত ব্যৱহাৰ কৰা হয়। সাধাৰণতে চন্দ্ৰৰ এটা পূৰ্ণ পৰিক্ৰমন কালৰ সৈতে ইয়াৰ সম্পৰ্ক আছে।

nail|আঙুলিৰ গাঠিৰ ওপৰত মাহ গণনা কৰাৰ এক জনপ্ৰিয় পদ্ধতি য’ত গাঠিৰ ওখ অংশ ৩১ দিন, আঙুলিৰ মাজৰ দ অংশ (নীলা): ৩০ দিন আৰু ফেব্ৰুৱাৰী (ৰঙা) ২৮ অথবা ২৯ দিন হয়।

অসমীয়া বৰ্ষপঞ্জি

অসমীয়া বৰ্ষপঞ্জিৰ বৰ্তমান মাহটো:

অসমীয়া বৰ্ষপঞ্জিৰ বিভিন্ন মাহৰ নামবোৰ একাদিক্ৰমে লিখা হ’ল:

# বৰ্ণানুক্ৰমচলিত ইংৰাজী মাহ
১ ব'হাগ এপ্ৰিল- মে
২ জেঠ মে- জুন
৩ আহাৰ জুন- জুলাই
৪ শাওণ জুলাই- আগষ্ট
৫ ভাদ আগষ্ট - ছেপ্টেম্বৰ
৬ আহিন ছেপ্টেম্বৰ - অক্টোবৰ
৭ কাতি অক্টোবৰ - নৱেম্বৰ
৮ আঘোণ নৱেম্বৰ - ডিচেম্বৰ
৯ পুহ ডিচেম্বৰ - জানুৱাৰী
১০ মাঘ জানুৱাৰী - ফেব্ৰুৱাৰী
১১ ফাগুন ফেব্ৰুৱাৰী - মাৰ্চ
১২ চ’ত
মাৰ্চ- এপ্ৰিল

আহোম বৰ্ষপঞ্জি

আহোম বৰ্ষপঞ্জিত মাহ সমূহক ডু'ন বুলি কোৱা হয়। লাক-নি প্ৰথাত মুঠ ১২টা মাহ থাকে।টাই আহোম নববৰ্ষৰ প্ৰথমটো মাহৰ নাম ডু'ন-চিঙ। এই মাহ ইংৰাজী নৱেম্বৰ-ডিচেম্বৰ মাহত পৰে।
ক্ৰমিক অসমীয়া লিপিত টাই-আহোম লিপিত ইংৰাজী মাহ
১ ডু'ন-চিঙ 𑜓𑜢𑜤𑜃𑜫 𑜋𑜢𑜂𑜫 নৱেম্বৰ-ডিচেম্বৰ
২ ডু'ন-কাম 𑜓𑜢𑜤𑜃𑜫 𑜀𑜪 ডিচেম্বৰ-জানুৱাৰী
৩ ডু'ন-ছাম 𑜓𑜢𑜤𑜃𑜫 𑜏𑜪 জানুৱাৰী-ফেব্ৰুৱাৰী
৪ ডু'ন-ছি 𑜓𑜢𑜤𑜃𑜫 𑜏𑜢 ফেব্ৰুৱাৰী-মাৰ্চ
৫ ডু'ন-হা 𑜓𑜢𑜤𑜃𑜫 𑜑𑜡 মাৰ্চ-এপ্ৰিল
৬ ডু'ন-ৰুক 𑜓𑜢𑜤𑜃𑜫 𑜍𑜤𑜀𑜫 এপ্ৰিল-মে'
৭ ডু'ন-চিত 𑜓𑜢𑜤𑜃𑜫 𑜋𑜢𑜄𑜫 মে'-জুন
৮ ডু'ন-পেট 𑜓𑜢𑜤𑜃𑜫 𑜆𑜢𑜤𑜄𑜫 জুন-জুলাই
৯ ডু'ন-কাও 𑜓𑜢𑜤𑜃𑜫 𑜀𑜰𑜫 জুলাই-আগষ্ট
১০ ডু'ন-ছিপ 𑜓𑜢𑜤𑜃𑜫 𑜏𑜢𑜆𑜫 আগষ্ট-ছেপ্টেম্বৰ
১১ ডু'ন-ছিপ-ইট 𑜓𑜢𑜤𑜃𑜫 𑜏𑜢𑜆𑜫 𑜒𑜪𑜄𑜫 ছেপ্টেম্বৰ-অক্টোবৰ
১২ ডু'ন-ছিপ-ছং 𑜓𑜢𑜤𑜃𑜫 𑜏𑜢𑜆𑜫 𑜁 অক্টোবৰ-নবেম্বৰ

ইছলামিক বৰ্ষপঞ্জি

ইছলামিক বৰ্ষপঞ্জিৰ বিভিন্ন মাহৰ নামবোৰ একাদিক্ৰমে লিখা হ’ল :

# বৰ্ণানুক্ৰম দিন আৰবী
১ মুহৰম ৩০ দিন محرّم
২ সফৰ ২৯ দিন صفر
৩ ৰবিউল আউয়াল ৩০ দিন ربيع الأول
৪ ৰবিউস সানি ২৯ দিন ربيع الآخر أو ربيع الثاني
৫ জমাদিউল আউয়াল ৩০ দিন جمادى الأول
৬ জমাদিউস সানি ২৯ দিন جمادى الآخر أو جمادى الثاني
৭ ৰজব ৩০ দিন رجب
৮ শা'বান ২৯ দিন شعبان
৯ ৰমজান ৩০ দিন رمضان
১০ শাওয়াল ২৯ দিন شوّال
১১ জ্বিলকদ ৩০ দিন ذو القعدة
১২ জ্বিলহজ্জ ২৯ দিন অথবা ৩০ দিন ذو الحجة

জুলিয়ান আৰু গ্ৰেগৰিয়ান বৰ্ষপঞ্জি

# বৰ্ণানুক্ৰম দিন
১ জানুৱাৰী ৩১ দিন
২ ফেব্ৰুৱাৰী ২৮ দিন, ২৯ দিন লিপ ইয়েৰ
৩ মাৰ্চ ৩১ দিন
৪ এপ্ৰিল ৩০ দিন
৫ মে' ৩১ দিন
৬ জুন ৩০ দিন
৭ জুলাই ৩১ দিন
৮ আগষ্ট ৩১ দিন
৯ ছেপ্টেম্বৰ ৩০ দিন
১০ অক্টোবৰ ৩১ দিন
১১ নৱেম্বৰ ৩০ দিন
১২ ডিছেম্বৰ ৩১ দিন

বঙালী/হিন্দু বৰ্ষপঞ্জি

বাংলা বৰ্ষপঞ্জিৰ বিভিন্ন মাহৰ নামবোৰ একাদিক্ৰমে লিখা হ’ল :

# বৰ্ণানুক্ৰম দিন
১ বৈশাখ ৩০ দিন
২ জ্যৈষ্ঠ ৩১ দিন
৩ আষাঢ় ৩১ দিন
৪ শ্ৰাবণ ৩১ দিন
৫ ভাদ্ৰ ৩১ দিন
৬ আশ্বিন ৩০ দিন
৭ কাৰ্তিক ২৯ দিন
৮ অগ্ৰহায়ণ ২৯ দিন
৯ পৌষ ২৯ দিন
১০ মাঘ ২৯ দিন
১১ ফাল্গুন ২৯ দিন
১২ চৈত্ৰ ৩০ দিন

তামিলসকলৰ মাহবোৰ

তামিল বৰ্ষপঞ্জিৰ বিভিন্ন মাহৰ নামবোৰ একাদিক্ৰমে লিখা হ’ল :

# বৰ্ণানুক্ৰম
১ চিতিৰাই
২ ভাইকাচি
৩ আনি়
৪ আদি
৫ আভানি
৬ পুৰৰাথিচি
৭ আইয়পাচি
৮ কাৰথিগাই
৯ মাৰগাযহি
১০ থাই
১১ মাচি
১২ পাঙ্গুনি

সিংহলি বৰ্ষপঞ্জি

সিংহলি বৰ্ষপঞ্জিৰ শ্ৰীলঙ্কাত প্ৰচলিত। সিংহলি বৰ্ষপঞ্জিৰ বিভিন্ন মাহৰ নামবোৰ একাদিক্ৰমে লিখা হ’ল :

# বৰ্ণানুক্ৰম
১ ভেসাক
২ পসন
৩ এসাল
৪ নিকিন
৫ বিনাৰ
৬ ভাপ
৭ ইল
৮ অন্দুভাপ
৯ দুৰুথ
১০ নাভাম
১১ মেদিন
১২ বাক

তথ্য সূত্ৰ

উৎস প্ৰসংগ

শ্ৰেণী:সময়
শ্ৰেণী:সময়ৰ একক
সীমাৰ তালিকা

সীমা সম্বন্ধীয় কেইটামান উপপাদ্য আৰু সাধাৰণতে প্ৰচলিত কেইটামান সীমা। ইয়াত a আৰু b হ'ল ধ্ৰুৱক আৰু x হ'ল চলক।

কেইটামান উপপাদ্য

যদি আৰু তেন্তে

যদিহে

যদিহে n এটা ধনাত্মক সংখ্যা।

যদিহে n এটা ধনাত্মক সংখ্যা আৰু যদি n যুগ্ম সংখ্যা,

যদিহে বা (L'Hôpital's rule)

কেইটামান বিশেষ সীমা

কেইটামান সৰল ফলনৰ সীমা

যদিহে r এটা ধনাত্মক সংখ্যা

ঘাতাংকীয় আৰু সূচকীয় ফলনৰ সীমা

যদি হয়, তেন্তে

যদি হয়, তেন্তে

ত্ৰিকোণমিতীয় ফলনৰ সীমা

যিকোনো অখণ্ড সংখ্যা n ৰ বাবে।

অসীমৰ সমীপত

যিকোনো বাস্তৱ সংখ্যা N ৰ বাবে।

যিকোনো ৰ কাৰণে।

যিকোনো ৰ কাৰণে।

তথ্য সংগ্ৰহ

শ্ৰেণী:গণিত
শ্ৰেণী:গণিত সম্পৰ্কীয় তালিকা
দাপ'ৰিজ'

দাপ'ৰিজ' উত্তৰ-পূব ভাৰতৰ অৰুণাচল প্ৰদেশৰ এখন চহৰ। এই চহৰ অৰুণাচল প্ৰদেশৰ উজনি সোৱনশিৰি জিলাৰ সদৰ ঠাই। চহৰখনৰ নামৰ Dapo-ৰ অৰ্থ প্ৰতিৰক্ষা আৰু Rijo-ৰ অৰ্থ উপত্যকা- অৰ্থাৎ অপশক্তিৰ পৰা প্ৰতিৰক্ষিত উপত্যকা অঞ্চল।

ভৌগোলিক অৱস্থান

দাপ'ৰিজ' সোৱণশিৰি নৈৰ পাৰত সাগৰ পৃষ্ঠৰ পৰা প্ৰায় ৬০০ মিটাৰ উচ্চতাত অৱস্থিত। দাপ'ৰিজ' উপত্যকা পাহাৰেৰে আগুৰি আছে। এই চহৰৰ উল্লেখযোগ্য ঠাইসমূহ হৈছে মেংগা (Menga) মন্দিৰ, চিপি (Sippi) ইত্যাদি।

জনসংখ্যা

২০০১ চনৰ লোকপিয়ল অনুসৰি দাপ'ৰিজ'ৰ জনসংখ্যা ১৫,৪৬৮ জন। ইয়াৰে ৫২% পুৰুষ আৰু ৪৮% মহিলা। দাপ'ৰিজ'ৰ গড় সাক্ষৰতাৰ হাৰ ৫৯%; পুৰুষৰ ৬৬% আৰু মহিলাৰ ৫১%। দাপ'ৰিজ'ৰ মুঠ জনসংখ্যাৰ ১৯% ছবছৰ বয়সৰ অনূৰ্ধ্বৰ।

দাপ'ৰিজ'ত বসবাস কৰা সংখ্যাগিৰষ্ঠ লোক টাগিন (Tagin), গাল’ (Galo) আৰু নিচি (Nyishi) জনাজতিৰ।

উৎসৱ

এই চহৰত ছি-দঞি উৎসৱ, মোপিন উত্‍সৱ, bori yullo, ন্যোকুম আদি উৎসৱ উদযাপন কৰা হয়।

তথ্যসূত্ৰ

শ্ৰেণী:ভাৰতৰ নগৰ মহানগৰ
শ্ৰেণী:অৰুণাচল প্ৰদেশ
ঝাং হাও

ঝাং হাও (ইংৰাজী: Zhang Hao; জন্ম: ১৬৪৪ – ১৬৬৯), যদিও ঝাং হাওক পৰম্পৰাগতভাৱে বানানা গাৰ্ডেনৰ কবিসকলৰ ভিতৰত গণনা কৰা হয়, এলেন ৱিডমাৰে মত প্ৰকাশ কৰিছে যে তেওঁ কেতিয়াও সেই গোটৰ সদস্যসকলক লগ পোৱা নাছিল; তেওঁলোকে কেৱল ঝাং হাওৰ ৰচনাৰহে প্ৰশংসা কৰিছিল।

ঝাং হাওৱে কবিতাৰ দুখন কিতাপ লিখিছিল— ৰাইটিংছ লেফ্ট বিহাইণ্ড ফ্ৰম জিথাৰ মেনচন (কিন লৌ ই গাও) আৰু চাণ্টছ অৱ ৰাছিং থ্ৰু দ্য ক’ৰ্টয়াৰ্ড (কু টিং ইয়ং)। দ্বিতীয়খন গ্ৰন্থ তেওঁৰ স্বামীয়ে মৰণোত্তৰভাৱে প্ৰকাশ কৰিছিল। কবি আৰু চিত্ৰশিল্পী ছাং জিংলান তেওঁৰ ৰচনাত ইমান বিচলিত হৈছিল যে তেওঁ ঝাং হাওৰ সংগৃহীত কৰ্মৰাজি ঝাং চায়ুন ইশ্বিৰ বাবে এটি পাতনি লিখি দিছিল। ডেং হ্যানয়িৰ মতে, ঝাং হাওৱে দেশীয় ভাষাত কল্পকথাও লিখিছিল আৰু সপ্তদশ শতিকাৰ চীনৰ তেৱেঁই একমাত্ৰ জ্ঞাত মহিলা যিয়ে এনেদৰে লিখিছিল। ১৮৭৭ চনত এগৰাকী মহিলাৰ দ্বাৰা লিখা প্ৰথমখন চীনা উপন্যাস (গু টাইচিংৰ শ্বেড’জ অৱ ড্ৰিম অৱ দ্য ৰেড চেম্বাৰ) প্ৰকাশ পোৱাৰ প্ৰায় দুশ বছৰ আগতেই তেওঁ এই কাম কৰিছিল। বৰ্তমান ঝাং হাওৰ কৰ্মৰাজিৰ ভিতৰত কেৱল এটা পাতনি, কেইখনমান পত্ৰ আৰু কিছু কবিতা হে অৱশিষ্ট আছে। তেওঁৰ একমাত্ৰ সম্পূৰ্ণ অৱশিষ্ট কৰ্ম ৰাইটিংছ লেফ্ট বিহাইণ্ড ফ্ৰম জিথাৰ মেনচন বৰ্তমান বেইজিঙৰ চীনা একাডেমি অৱ ছচিয়েল চাইন্স লাইব্ৰেৰীত সংৰক্ষিত হৈ আছে।

তথ্যসূত্ৰ

শ্ৰেণী:চীনা মহিলা কবি
ঘোঁৰাবাঁক

ঘোঁৰাবাঁক বা বাঁক সাধাৰণতে পানীৰ আশে পাশে থাকে বুলি মানুহৰ বিশ্বাস। ঘোঁৰাবাকে মাছ, বেঙ, ভেকুলী আদি খায় যদিও মাছ ইহঁতৰ বেছি প্ৰিয় বুলি জনসমাজত বিশ্বাস আছে। ঘোঁৰাবাঁক সম্পৰ্কে অসমীয়া ভাষাত একাধিক সাধু কথাও আছে। ঘোঁৰাবাকে জন্তু-মানুহ আদি সকলোৰে ৰূপ ল’ব পাৰে। ৰাতি মাছ মাৰিবলৈ যোৱা মানুহক ঘোঁৰাবাঁকে পিছ ধৰে।

বিৱৰণ

এই অপদেৱতাবিধ সাধাৰণতে নৈ, খাল, পুখুৰী, বিল আদিৰ পাৰত থাকে। ইহঁতে মাছ খাবলৈ ভাল পায়। ইহঁতৰ গাটো দেখা নাযাই, মাত্ৰ চিলমিলকৈ অনুমান কৰিব পাৰি। লোক বিশ্বাস অনুসৰি ইহঁতৰ একো একোটা জোলোঙা থাকে। জাল মাৰি বাঁকবোৰে নিজে মাছ বিচাৰিবও পাৰে। মাছমৰীয়াই বিলত বা পুখুৰীত মাছ মাৰি থাকিলে বাঁকে মনে মনে মাছ খাই মাছবোৰ শেষ কৰি থয়। কেতিয়াবা মাছমৰীয়াজনক মাৰি বা অচেতন কৰি মাছমৰীয়াজনৰ ৰূপ ধাৰণ কৰি গৃহস্থৰ ঘৰলৈও যায় বুলি মানুহৰ মাজত বিশ্বাস আছে। ঘোঁৰাবাঁকে মানুহক ছলনা কৰি চিনাকি মানুহৰ মাত মাতি ঘৰৰ পৰা মানুহক উলিয়াই লৈ যাব পাৰে। সেই বাবে মাজ ৰাতি মানুহে মাতিলে কোনো মানুহ উঠি যাব নাপায় বুলি আমাৰ মানুহে বিশ্বাস কৰে। ঘোঁৰাবাঁকবোৰ সাধাৰণতে দেখিবলৈ দীঘল, ভৰি-হাতবোৰ দীঘল-দীঘল। বেছি ওখ-পাখ, ক্ষীণ মানুহক ঘোঁৰাবাঁকৰ দৰে বুলি গ্ৰাম্য সমাজত কোৱা যায়। ঘোঁৰাবাঁকবোৰে মানুহ সাধাৰণতে নামাৰে। মানুহৰপৰা মাছ কাঢ়ি নি বা মনে মনেহে খায়। মাছ খাব নাপালেহে মানুহক কিছু অপকাৰ কৰে বা পানীত পেলাই দিয়ে। মানুহৰ দিন বেয়া হ'লে ইহঁতে ফুচুলাই মাছ মাৰিবলৈ মাতি নিয়ে- কোনো চিনাকি মানুহৰ ৰূপ ধাৰণ কৰি। ঘোঁৰাবাঁকৰ চুলি নাথাকে, কেতিয়াবা থাকিলেও দুই এডালহে থাকে বুলি লোকে কয়। কিছু কিছু অঞ্চলত কেৱল ‘বাঁক’ শব্দটোও প্ৰচলন আছে। কাহিনী অনুসৰি বাঁকে এহাল বিবাহিত দম্পতীৰ স্বামী জনক হত্যা কৰি তেওঁৰ পত্নীৰ গিৰিয়েকৰ ৰূপ ধাৰণ কৰি বাস কৰিবলৈ লয়। এনেকৈয়ে দম্পতীহালৰ বৈবাহিক জীৱনলৈ সমস্যা নামি আহে।

তথ্য সংগ্ৰহ

শ্ৰেণী:অসমৰ সংস্কৃতি
শ্ৰেণী:লোককথাৰ জীৱ
শ্ৰেণী:ভূত-প্ৰেত
নিভি (বস্ত্ৰ)

নিবী (নিভি, নিবি, নিবি) আছিল মহিলাই পৰিধান কৰা এক বস্ত্ৰ বিশেষ। এয়া আছিল কঁকালত মেৰিয়াই বা পিন্ধি শৰীৰৰ তলৰ অংশটো ঢাকিবলৈ লোৱা সাধাৰণ কাপোৰৰ টুকুৰা।

অৰ্থ

সংস্কৃত ভাষাত নিবী শব্দৰ অৰ্থ হৈছে নাৰীৰ কঁকালত পিন্ধা নিম্ন বস্ত্ৰ।

পৰিধান

ঢাকি ৰখা আৰু মেৰিয়াই লোৱাটো আছিল প্ৰাচীন ভাৰতীয় সাজ-পোছাকৰ সাধাৰণ ৰূপ। ই বৈদিক যুগৰ অন্তৰংগ বস্ত্ৰ আৰু নাৰীৰ সাজ-পোছাকৰ ভিতৰত আটাইতকৈ সংবেদনশীল। বেদত সমসাময়িক সাজ-পোছাকৰ বৰ্ণনা মেৰিয়াই লোৱা কাপোৰৰ ব্যৱহাৰ আৰু শৈলী অনুসৰি কৰা হৈছে। উত্তৰীয়াই শৰীৰৰ ওপৰৰ বস্ত্ৰ, আদিবাসে বাহ্যিক বস্ত্ৰ আৰু বাছে তলৰ শৰীৰৰ বস্ত্ৰ বুজায়। গতিকে নিবীক বাছ হিচাপে শ্ৰেণীভুক্ত কৰিব পাৰি, এয়া আছিল এটুকুৰা সাধাৰণ আয়তাকাৰ কাপোৰ।

শৈলী

নিবী বিন্যাস

মহিলাসকলে নিবীখন কঁকালত খুচি ৰাখিছিল। ল শৰীৰৰ ওপৰৰ অংশটো মুকলি কৰি থৈ মহিলাৰ শৰীৰৰ তলৰ অংশৰ বাবে ই আছিল ভিতৰৰ মেৰিয়াই পিন্ধা বস্ত্ৰ, পুৰণি কালত ইয়াক ‘নিবী বান্ধ’ বুলিও জনা গৈছিল।

লগতেৱচাওক

উত্তৰ
ভিতৰৰ
কাপোৰ
শাৰী
ধুতি

তথ্যসূত্ৰ

শ্ৰেণী:পোচাক
শ্ৰেণী:নাৰীৰ বস্ত্ৰ
পালেং শাক

পালেং শাক (Spinacia oleracea) এমাৰান্থেচি পৰিয়ালভুক্ত এক প্ৰকাৰৰ সপুষ্পক উদ্ভিদ আৰু জনপ্ৰিয় শাক । ইয়াৰ আদিবাস মধ্য আৰু দক্ষিণ-পশ্চিম এছিয়া। পালেং এবিধ একবৰ্ষজীৱী উদ্ভিদ। পালেং গছ ৩০ চেঃমিঃ পৰ্যন্ত ওখ হয়। অসমত শীতকালত ইয়াৰ খেতি কৰা হয়। ইয়াৰ পাত একান্তৰ, সৰল, ডিম্বাকাৰ বা ত্ৰিভূজাকাৰ। পাতবোৰৰ আকাৰ ২-৩০ চেঃমিঃ দীঘল আৰু ১-১৫ চেঃমিঃ বহল হব পাৰে। গছৰ গুৰিৰ দিশৰ পাতবোৰ ডাঙৰ আৰু ওপৰৰ দিশৰৰ পাতবোৰ সৰু হয়। ফুলবোৰ হালধীয়া আভাযুক্ত বগা, ৩-৪ মিঃমিঃ ব্যাসবিশিষ্ট হয়। ইয়াৰ ফল সৰু, কঠিন, দানাকৃতিৰ আৰু গুচ্ছকাৰ। ফলৰ আকাৰ প্ৰায় ৫-১০ মিঃমিঃ; যত বহি বীজ থাকে। গা-গছ লেহুকা আৰু পাতত পানীৰ পৰিমাণ বেছি। গোটেই গছজোপা উজ্জ্বল সেউজীয়া ।

চীন দেশত পালেং শাকৰ বৰ্ণনাৰ প্ৰাচীনতম নিদৰ্শন পোৱা গৈছে । তাত কোৱা হৈছে যে, এই শাক নেপালৰ পৰা চীন দেশত অনা হৈছিল (সম্ভবতঃ ৬৪৭ খৃঃ)।

পুষ্টি উপাদান

পালেং শাক অত্যন্ত পুষ্টিকৰ। ই শীতকালত পোৱা আটাইতকৈ পুষ্টিকৰ শাক। পালেং শাকত শৰ্কৰা, প্ৰটিন আৰু স্নেহ পদাৰ্থৰ ওপৰি প্ৰচুৰ পৰিমাণে ভিটামিন আৰু খনিজ লৱণ পোৱা যায়। প্ৰতি ১০০ গ্ৰাম কেচা পালেংত ভিটামিন এৰ সমতুল্য বিটা কেৰে'টিন ৪৬৯ μg আৰু লুটিন জিজেন্থিন ৫৬২৬ μg,
ভিটামিন এ 9400 IU, ভিটামিন বিৰ সমতুল্য থায়েমিন ০.০৭৮ mg, ৰাইব'ফ্লাভিন ০.১৮৯ mg, নিয়াচিন ০.৭২৪ mg,ফ'লেট 194 μg আৰু ভিটামিন বি ০.১৯৫ mg, ভিটামিন চি ২৮ mg, ভিটামিন ই ২ mg
ভিটামিন কে ৪৮৩ μg পোৱা যায়। সেইদৰে কেলচিয়াম ৯৯ mg, লো ২.৭১ mg, মেগনেছিয়াম ৭৯ mg, মেংগানিজ ০.৮৭৯ mg, ফচফৰাচ ৪৯ mg, পটাছিয়াম ৫৫৮ mg, চডিয়াম ৭৯ mg আৰু যিংক ০.৫৯ mg পোৱা যায়। লোৰ এক প্ৰধান উৎস হৈছে পালেং। সেয়ে ৰক্তহীনতাত ভোগা ৰুগীক পালেং শাক খাবলৈ দিয়া হয়। এইবোৰৰ ওপৰিও ইয়াত আছে প্ৰচুৰ এন্টিঅক্সিডেন্ট। সতেজ আৰু অল্পসিদ্ধ কৰি খালে বেছি এন্টিঅক্সিডেন্ট লাভ কৰা যায়।

ভিটামিন-বি৯ ১৯৪১ চনত পোনপ্ৰথমে পালেং শাকত আৱিষ্কৃত হৈছিল

ব্যৱহাৰ

পালেং এবিধ সুস্বাদু তথা পুষ্টিকৰ শাক। সাধাৰণতে শীতকালত ইয়াৰ শাক ভাজি অথবা জুল কৰি খোৱা হয়। পালেং শাকৰ জুল বা চুপ বেছ জনপ্ৰিয় । অসমত ঘাইকৈ মাছ আৰু টেঙাৰে পালেং শাক খোৱা হয়। ৰৌ মাছ আৰু পালেং শাক অসমৰ অন্যতম জনপ্ৰিয় ব্যঞ্জন । সেইদৰে উত্তৰ ভাৰতীয় পালেং-পনীৰ(पालक पनिर) পৃথিৱী বিখ্যাত।
চিত্ৰমালা

তথ্য সংগ্ৰহ

শ্ৰেণী:উদ্ভিদজগত
শ্ৰেণী:শাক
চেৰাউ নৃত্য

চেৰাউ নৃত্য মিজোৰামৰ এক জনপ্ৰিয় পৰম্পৰাগত নৃত্য। বাঁহৰ সৈতে নচা এই নৃত্যবিধ বাঁহ নৃত্য বুলিও জনপ্ৰিয়। ৰাজ্যখনৰ প্ৰতিটো উৎসৱতে ই এক প্ৰচলিত নৃত্য। মিজো যুৱক যুৱতী একেলগে মিলি এই নৃত্য কৰে। মিজোৰামৰ প্ৰাচীনতম নৃত্যবোৰৰ এটা এই নৃত্যবিধ ৰাজ্যখনৰ প্ৰতিটো উৎসৱৰ এৰাব নোৱাৰা অংগ হৈ পৰিছে।

চেৰাও নৃত্যত সাধাৰণতে ছয়ৰ পৰা আঠজন লোকে মাটিত দীঘল কেঁচা বাঁহ স্থাপন কৰে আৰু তাৰ ওপৰত দূডাল বাঁহ দুজনে দুইমুৰত ধৰে। পুৰুষ শিল্পীসকলে ছন্দোবদ্ধভাৱে বাঁহেৰে চাপৰ মাৰে, আনহাতে মহিলা নৃত্যশিল্পীৰ দলবোৰে বাঁহবোৰৰ মাজে মাজে ছন্দোবদ্ধ পদক্ষেপত নাচে। ই হৈছে মিজোৰামৰ আটাইতকৈ বিখ্যাত আৰু সুন্দৰ নৃত্য, আৰু এই নৃত্য উৎসৱৰ সময়ত এক আকৰ্ষণৰ কেন্দ্ৰ হয়। ফিলিপিন্সে দেশত একে ধৰণৰ নৃত্য দেখা যায়
যি টিনিক্লিং নামেৰে বিখ্যাত। ২০১০ চনত গিনিছ ৱৰ্ল্ড ৰেকৰ্ড কৰা হৈছিল, যেতিয়া এক বৃহৎ সংখ্যক চেৰাউ নৃত্যশিল্পীয়ে একে সময়তে একেলগে নৃত্য কৰিছিল।

ইতিহাস

বিশ্বাস কৰা হয় যে চেৰাও নৃত্যৰ উদ্ভৱ হৈছিল ১ম শতিকাৰ আৰম্ভণিতে। প্ৰাচীন কালত চেৰাও নৃত্য এক ৰীতি হিচাপে নৱজাতক সন্তানক পৃথিৱীত এৰি যোৱা মৃত মাতৃৰ আত্মাক সান্ত্বনা প্ৰদান কৰিবলৈ পৰিবেসন কৰা হৈছিল।
অৱশ্যে,এই পাৰম্পৰিক বিশ্বাসবোৰ এতিয়া লোপ পাইছে আৰু চেৰাও নৃত্য যথেষ্ট প্ৰসাৰিত হৈছে। দৰাচলতে এই নৃত্যটো প্ৰতিটো অনুষ্ঠানতে মিজৰামবাসিসকলে পৰিৱেশন কৰে।

তথ্যসূত্ৰ

বাহ্যিক সংযোগ

Mizoram Tourism
mapsofindia.com

শ্ৰেণী:ভাৰতৰ লোকনৃত্য
শ্ৰেণী:মিজোৰাম
মলকানা

মলকানা ভাৰতৰ উত্তৰ প্ৰদেশ আৰু বিহাৰ ৰাজ্যত পোৱা এটা মুছলমান জনগোষ্ঠী।

ইতিহাস আৰু উৎপত্তি

আগ্ৰা জিলাত মলকানাই কেইবাটাও হিন্দু জাতিৰ বংশধৰ বুলি দাবী কৰিছিল। পাঁচখন গাঁও দখল কৰা কিৰাওলিৰসকলে জাট বংশধৰ বুলি দাবী কৰে।

বিহাৰত মলকানা প্ৰধানকৈ পূৰ্বৰ চাহাবাদ জিলাত কেন্দ্ৰীভূত হৈ আছে।

তথ্যসূত্ৰ

শ্ৰেণী:ভাৰতৰ মুছলমান সম্প্ৰদায়
২৩ জুলাই

উল্লেখযোগ্য ঘটনাৱলী

১৫৫৫ - হুমায়ুনে চিকন্দৰ শ্বাহ চুৰিক ছিৰহিন্দ যুদ্ধত পৰাস্ত কৰি দিল্লী অধিকাৰ কৰে।
১৯২৭ - মুম্বাই আৰু কলকাতাত ভাৰতৰ প্ৰথম অনাতাঁৰ কেন্দ্ৰ স্থাপন আৰু নিয়মীয়া সম্প্ৰচাৰ আৰম্ভ হয়।
১৯৩৭ - য়েন বিশ্ববিদ্যালয়ৰ গৱেষণাগাৰত ‘‘পিটুইটাৰী’’ হৰ’মন আৱিষ্কৃত হৈছিল।
১৯৯৩ - ভাৰতৰ ‘‘ইনছাট—২ বি’’ নামৰ কৃত্ৰিম উপগ্ৰহটো উৎক্ষেপন কৰা হৈছিল।
১৯৯৯ - টেলিস্কোপ 'চন্দ্ৰ' মহাকাশত স্থাপন কৰা হৈছিল।
২০০৫ - ইজিপ্তত অল-কায়দাৰ আত্মঘাতী আক্ৰমণৰ ফলত শতাধিক লোক নিহত হয় আৰু ডেৰ শতাধিক লোক আহত হয়।
২০০৮ - ভাৰতৰ কেন্দ্ৰত থকা ইউ পি এ চৰকাৰ আস্থা ভোটত পুনৰ জয়ী হয়।
২০১৩ - লখিমপুৰ জিলাৰ সদৰৰ তিনি ঠাইত গ্ৰেণেড বিস্ফোৰণ সংঘটিত হয়।

জন্ম

১৮৫৬ - বাল গঙ্গাধৰ তিলক, ভাৰতীয় স্বাধীনতা সংগ্ৰামী। স্বৰাজ মোৰ জন্মস্বত্ব শীৰ্ষক বাণীৰ স্ৰষ্টা ৰূপে তিলক বিখ্যাত।
১৮৯৮ - তাৰাশংকৰ বন্দ্যোপাধ্যায়, ভাৰতীয় বাংলা সাহিত্যিক।
১৯০৬ - চন্দ্ৰশেখৰ আজাদ, ভাৰতীয় স্বাধীনতা সংগ্ৰামী।
১৯৩৪ - চিষ্টাৰ নিৰ্মলা, ভাৰতীয় ৰোমান কেথলিক ধৰ্মীয় চিষ্টাৰ।
১৯৫৩ - গ্ৰাহাম গুছ, ইংলেণ্ডৰ ক্ৰিকেট দলৰ প্ৰাক্তন অধিনায়ক।
১৯৭৩ - মণিকা লিৱিনস্কি, ক্লিন্টন-লিৱিনস্কি কেলেংকাৰীৰ বাবে বিখ্যাত।
১৯৮৯ - ডেনিয়েল ৰেডক্লিফ, ইংৰাজ অভিনেতা, চলচ্চিত্ৰ শৃংখলাৰ হেৰী পটাৰৰ ভূমিকাত অভিনয় কৰি বিশেষভাবে পৰিচিত।

মৃত্যু

১৭৯৩ - ৰ'জাৰ ছেৰমান, আমেৰিকা যুক্তৰাষ্ট্ৰৰ আঠজন প্ৰতিষ্ঠাপক জাতিৰ পিতাৰ মাজৰ এজন।
১৮৭৫ - আইজাক মেৰিট ছিংগাৰ, আমেৰিকান উদ্ভাৱক তথা ব্যৱসায়ী। ব্যৱসায়িক ভিত্তিত চিলাই কলৰ উৎপাদন আৰম্ভ কৰে।
১৯৯৪ - ড॰ লীলা গগৈ, অসমীয়া সাহিত্যিক, বুৰঞ্জীবিদ, গ্ৰন্থকাৰ, শিক্ষাবিদ, অসম সাহিত্য সভাৰ সভাপতি, সম্পাদক, উপ-সভাপতি, অসম প্ৰকাশন পৰিষদৰ সদস্য, সৰ্বভাৰতীয় পাঠ্যপুথি প্ৰণয়ন আৰু কাৰ্যকৰী সমিতিৰ সদস্য, সৰ্বভাৰতীয় পৰিভাষা প্ৰণয়ন সমিতিৰ সদস্য, অসম পাঠ্যপুথি প্ৰণয়ন আৰু প্ৰকাশন নিগমৰ সঞ্চালক।
২০০৪ - মেহমুদ আলি, ভাৰতীয় অভিনেতা, পৰিচালক তথা প্ৰযোজক।
২০১২ - লক্ষ্মী সেহগল, ভাৰতীয় স্বাধীনতা সংগ্ৰামী।

দিৱস

শিশু দিৱস (ইণ্ডোনেচিয়া)।

বাহ্যিক সংযোগ

বিবিচি: এই দিনত

==তথ্য সূত্ৰ==
যোগ দৰ্শন

যোগ দৰ্শন ৬ মুখ্য আস্তিক হিন্দু দৰ্শনৰ অন্যতম। প্ৰাচীন, মধ্যযুগীয় আৰু আধুনিক সাহিত্যত ই প্ৰায় কেৱল 'যোগ' শব্দৰে অভিহিত। যোগ দৰ্শন সাংখ্য দৰ্শনৰ সৈতে সম্বন্ধিত। যোগ দৰ্শনৰ নিজক শাৰীৰিক, মানসিক আৰু আধ্যাত্মিকভাৱে উন্নতিৰ দিশে নিয়াৰ অধ্যয়নে আন সকলো ভাৰতীয় দৰ্শনকো প্ৰভাৱিত কৰিছে। পতঞ্জলীৰ যোগ সূত্ৰসমূহ এই দাৰ্শনিক ধাৰাৰ মূল লেখৰ অন্যতম।

অধিবিদ্যা আৰু জ্ঞানতত্ত্ব

সাংখ্য দৰ্শনৰ দৰেই যোগ দৰ্শনতো ৬ প্ৰমাণ গ্ৰহণযোগ্য। প্ৰত্যক্ষ, অনুমান আৰু শব্দ এই প্ৰমাণসমূহৰ অন্যতম। যোগ দৰ্শনৰ অধিবিদ্যা সাংখ্য দৰ্শনৰ দৰেই দ্বৈতবাদী। ভাৰসাম্যহীন অৱস্থাত, কোনো এক অংশ আন অংশসমূহতকৈ অধিক প্ৰভাৱশালী হৈ পৰে, এক বান্ধোনৰ সৃষ্টি হয়। এই বান্ধোনৰ অন্তই মোক্ষ। যোগ দৰ্শনৰ নীতিশাস্ত্ৰ সাংখ্য দৰ্শনৰ গুণৰ ধাৰণাৰ লগতে যম আৰু নিয়মৰ ওপৰত আধাৰিত। তদুপৰি, সাংখ্য দৰ্শনানুযায়ী, মোক্ষ প্ৰাপ্তিৰ বাবে জ্ঞান পৰ্যাপ্ত, কিন্তু যোগ দৰ্শনানুযায়ী সাংখ্য দৰ্শনে গুৰুত্ব দিয়া জ্ঞানৰ লগতে ব্যৱস্থিত পদ্ধতি আৰু অভ্যাস, বা ব্যক্তিগত পৰীক্ষণৰ সংমিশ্ৰণ মোক্ষ প্ৰাপ্তি‌ৰ পথ। অদ্বৈত বেদান্তৰ লগতে আনা আন হিন্দু দৰ্শনেও যোগ দৰ্শনক স্বীকৃতি প্ৰদান কৰে, গ্ৰহণ কৰে আৰু এই দৰ্শনৰ কেইবাটাও শিক্ষাৰ ওপৰত ভিত্তি কৰি অনেক কৰ্ম কৰিছে।

উদ্ধৃতি

শ্ৰেণী:দৰ্শন
শ্ৰেণী:হিন্দু ধৰ্ম
অঞ্জলি মুদ্ৰা

| |up |অধিকাংশ সাধাৰণ অঞ্জলি মুদ্ৰা অৱস্থাত হাত থকা মূৰ্তি।

|বোধিসত্ত্বৰ এটা জাপানী মূৰ্তি মহস্থমপ্ৰপ্ত, অঞ্জলি মুদ্ৰা কৰি।
অঞ্জলি মুদ্ৰা (সংস্কৃত:अञ्जलि मुद्रा, ) হৈছে এটা হাতৰ ভঙ্গি, যি প্ৰধানকৈ ভাৰতীয় ধৰ্ম আৰু কলাৰ সৈতে জড়িত আৰু সমগ্ৰ এছিয়াতে ব্যাপ্ত। এই মুদ্ৰা ভাৰতীয় শাস্ত্ৰীয় নৃত্য যেনে, ভৰতনাট্যম, যোগাভ্যাস, আৰু নমস্কাৰ কৰাৰ অভিবাদনৰ অংশ ৰূপে ব্যৱহৃত হয়। পৰিবেশন কলাৰ ভিতৰত অঞ্জলি মুদ্ৰা হৈছে দৰ্শকৰ সৈতে অশাব্দিক, দৃশ্যমান যোগাযোগৰ এটা মাধ্যম । ভাৰতীয় ধ্ৰুপদী কলাৰ ২৪টা সমযুক্ত মুদ্ৰাৰ ভিতৰত ই অন্যতম।
এই মুদ্রা বহুতো যোগ আসনত অন্তৰ্ভুক্ত কৰা হয়। ই নমস্কাৰৰ পৰা পৃথক, কাৰণ অঞ্জলি মুদ্ৰা এবিধ নিৰৱ মুদ্ৰা, আনহাতে নমস্কাৰ শব্দৰ সৈতে বা বিনা মুদ্ৰাতো কোৱা যায়। ভৌমিক আৰু গোভিলে উল্লেখ কৰা মতে, অঞ্জলি মুদ্ৰা আৰু নমস্কাৰ মুদ্ৰা দেখাত একে ধৰণৰ হ’লেও সৰু কিছুমান পাৰ্থক্য আছে। অঞ্জলি মুদ্ৰাত বুঢ়া আঙুলিৰ পিছফালটো বুকুৰ ফালে মুখ কৰি আন আঙুলিৰ লগত লম্বভাৱে থাকে, আনহাতে নমস্কাৰ মুদ্ৰাৰ বুঢ়া আঙুলি আন আঙুলিৰ সৈতে একে।

ব্যুৎপত্তি বিজ্ঞান

অঞ্জলি ((अञ्जलि)) হৈছে সংস্কৃত শব্দ যিয়ে হাত দুখন একেলগে ভাঁজ কৰি হাতৰ তলুৱাৰ মাজত গঠন হোৱা গহ্বৰক বুজায়, এইদৰে ফুল বা পানী ধৰি অৰ্পণ কৰা বা দান কৰা বা কিবা এটা গ্ৰহণ কৰা বুজায়। যেতিয়া হাত দুখন একেলগে হেঁচা মাৰি ওপৰলৈ তুলি লোৱা হয়, তেতিয়া ইয়াৰ অৰ্থ হ'ল "সন্মান", "শ্ৰদ্ধা", "আশীৰ্বাদ", "নমস্কাৰ" বা "আবেদন"ৰ এক প্ৰকাৰ।
মুদ্ৰা শব্দৰ অৰ্থ হৈছে "মুদ্ৰা" বা "চিহ্ন"। সেই অনুসাৰে, অঞ্জলি মুদ্ৰা শব্দৰ অৰ্থ হৈছে "অভিবাদনৰ মুদ্ৰা" বা "নমস্কাৰৰ চিহ্ন"।

প্ৰাচীন ভাৰতীয় গ্ৰন্থ যেনে নাট্য শাস্ত্ৰৰ ৯.১২৭–১২৮ পদত (খ্ৰীষ্টপূৰ্ব ২০০ – ২০০ খ্ৰীষ্টাব্দ), খ্ৰীষ্টীয় ষষ্ঠ শতিকাৰ পিছৰ মন্দিৰ স্থাপত্য গ্ৰন্থ যেনে দেৱতা মূৰ্তি প্ৰাকৰণৰ ৫.৬৭ পদত, আৰু চিত্ৰসূত্ৰ নামৰ এখন চিত্ৰত লিখা গ্ৰন্থসমূহত অঞ্জলি মুদ্ৰাৰ বৰ্ণনা কৰা হৈছে। ধ্ৰুপদী ভাৰতীয় নৃত্য গ্ৰন্থ নাট্য শাস্ত্ৰত ইয়াক এনে এক ভংগীমা বুলি বৰ্ণনা কৰা হৈছে য’ত দুয়োখন হাত একেলগে ভাঁজ কৰি শ্ৰদ্ধামূলক অৱস্থাত ৰখা হয় আৰু ইয়াক কোনো দেৱতাৰ আগত প্ৰাৰ্থনা কৰিবলৈ, কোনোবাই শ্ৰদ্ধা কৰা যিকোনো ব্যক্তিক গ্ৰহণ কৰিবলৈ আৰু লগতে বন্ধু-বান্ধৱীক সম্ভাষণ জনোৱাৰ বাবেও ব্যৱহাৰ কৰা হয়। নাট্য শাস্ত্ৰত আৰু কোৱা হৈছে যে মন্দিৰৰ ভিতৰত প্ৰাৰ্থনাৰ বাবে অঞ্জলি মুদ্ৰা নিজৰ মূৰৰ ওচৰত বা ওপৰত ৰাখিব লাগে, আনহাতে কোনো পূজনীয় ব্যক্তিক লগ পোৱাৰ সময়ত ইয়াক মুখ বা চিবুকৰ সন্মুখত ৰখা হয় আৰু বন্ধুৰ বাবে বুকুৰ ওচৰত ৰখা হয়।

এই মুদ্ৰাটো হৃদয়াঞ্জলি মুদ্ৰা নামেও পৰিচিত, যাৰ অৰ্থ হৈছে “হৃদয়ৰ প্ৰতি শ্ৰদ্ধা” (হৃদ্ শব্দৰ পৰা, যাৰ অৰ্থ "হৃদয়")। লগতে, ইয়াক আত্মাঞ্জলি মুদ্ৰা বুলিও কোৱা হয়, যাৰ অৰ্থ “নিজ আত্মাৰ প্ৰতি শ্ৰদ্ধা” (আত্মন শব্দৰ পৰা, যাৰ অৰ্থ "আত্মা" বা "নিজ")।
হনুমানাসন (বান্দৰৰ ভংগীমা)
মালাসন (মালা ভংগীমা)
মৎস্যাসন (মাছৰ ভংগীমা) – এটা উন্নত ভিন্নতা
প্ৰসাৰিত পদোত্তনাসন (বহল ভৰিৰ আগলৈ বেঁকা) – পিঠিৰ পিছফালে হাত থকা এটা উন্নত ভিন্নতা
ৰাজকপোটাসন (পাৰ চৰাইৰ ভংগীমা/ৰজা পাৰ চৰাইৰ ভংগীমা) – কপৌৰ ভংগীমাত অঞ্জলি মুদ্ৰা
তদাসন/সমস্তিতি (পৰ্বত ভংগীমা) – সূৰ্য্যৰ প্ৰণাম ক্ৰমৰ সময়ত ব্যৱহৃত ভংগীমাৰ এটা ভিন্নতা
উৰ্ধ্ব হস্তাসন (ওপৰলৈ চেলুট/বৰ্ধিত পৰ্বতৰ ভংগীমা) – মূৰৰ ওপৰত বাহু
বীৰাভদ্ৰাসন I (যোদ্ধা I) – মূৰৰ ওপৰত বাহু
বৃক্ষাসন (গছৰ ভংগীমা)

লগতে চাওক

মুদ্ৰাৰ তালিকা
মিংগালাবা
প্ৰাণাম
চেম্বাহ
চাম্পেহ
থাই শুভেচ্ছা

তথ্যসূত্ৰ
অৰুণাচল পূব (লোকসভা সমষ্টি)

অৰুণাচল প্ৰদেশ পূব লোকসভা সমষ্টি ) হৈছে অৰুণাচল প্ৰদেশৰ দুটা লোকসভা সমষ্টিৰ মাজৰ এটা। এই সমষ্টিটোৰ ভিতৰত উজনি ছিয়াং, পূব ছিয়াং, দিবাং উপত্যকা, নামনি দিবাং উপত্যকা, লোহিত, অঞ্জাও, চাংলাং আৰু তিৰাপ জিলাক সামৰি লোৱা হৈছে।

বিধানসভা সমষ্টিসমূহ

বৰ্তমানৰ অৰুণাচল পূব বিধানসভা সমষ্টিটো ২৭ টা বিধানসভা সমষ্টিৰ দ্বাৰা গঠিত হৈছে। সেই বিধানসভা সমষ্টিসমূহৰ নাম হৈছে:

টুটিং-য়িংকিয়ং বিধানসভা সমষ্টি (Tuting-Yingkiong)
পানগিন বিধানসভা সমষ্টি
নাৰি-কয়ু বিধানসভা সমষ্টি (Nari-Koyu)
পাছিঘাট পশ্চিম বিধানসভা সমষ্টি
পাছিঘাট পূব বিধানসভা সমষ্টি
মিব’ বিধানসভা সমষ্টি
মাৰিয়াং-গেকু বিধানসভা সমষ্টি (Mariyang-Geku)
আনিনি বিধানসভা সমষ্টি
ডামবুক বিধানসভা সমষ্টি
ৰ’য়িং বিধানসভা সমষ্টি
তেজু বিধানসভা সমষ্টি
হায়ুলিয়াঙ বিধানসভা সমষ্টি
চৌখাম বিধানসভা সমষ্টি
নামচাই বিধানসভা সমষ্টি (Namsai)
লেকাং বিধানসভা সমষ্টি
বৰডুমছা-দিয়ুম বিধানসভা সমষ্টি (Bordumsa-Diyum)
মিয়াও বিধানসভা সমষ্টি (Miao)
নামপং বিধানসভা সমষ্টি
চাংলাং দক্ষিণ বিধানসভা সমষ্টি
চাংলাং উত্তৰ বিধানসভা সমষ্টি
নামচাং বিধানসভা সমষ্টি
খ’ন্সা পূব বিধানসভা সমষ্টি
খ’ন্সা পশ্চিম বিধানসভা সমষ্টি
বৰদুৰীয়া-বগাপানী বিধানসভা সমষ্টি (Borduria-Bagapani)
কানুবাৰী বিধানসভা সমষ্টি
লংডিং-পুমাও বিধানসভা সমষ্টি (Longding-Pumao)
পঙচাও-ৱাকা বিধানসভা সমষ্টি (Pongchou-Wakka)

লোকসভাৰ সদস্যসকল

চন সাংসদ দল
১৯৭৭ Bakin Pertin নিৰ্দলীয়
১৯৮০ Sobeng Tayeng ভাৰতীয় জাতীয় কংগ্ৰেছ (ই)
১৯৮৪ Wangpha Lowang ভাৰতীয় জাতীয় কংগ্ৰেছ
১৯৮৯ Laeta Umbrey ভাৰতীয় জাতীয় কংগ্ৰেছ
১৯৯১ Laeta Umbrey ভাৰতীয় জাতীয় কংগ্ৰেছ
১৯৯৬ Wangcha Rajkumar নিৰ্দলীয়
১৯৯৮ Wangcha Rajkumar অৰুণাচল কংগ্ৰেছ
১৯৯৯ Wangcha Rajkumar ভাৰতীয় জাতীয় কংগ্ৰেছ
২০০৪ Tapir Gao ভাৰতীয় জনতা পাৰ্টী
২০০৯ Ninong Ering ভাৰতীয় জাতীয় কংগ্ৰেছ

লগতে চাওক

লোক সভাৰ সমষ্টিসমূহৰ তালিকা

তথ্য সংগ্ৰহ

শ্ৰেণী:লোকসভা সমষ্টি
শ্ৰেণী:অৰুণাচল প্ৰদেশ